
CONSILIUL LOCAL AL MUNICIPIULUI TIMIȘOARA

DIRECȚIA DE ASISTENȚĂ SOCIALĂ A MUNICIPIULUI TIMIȘOARA
Serviciul Resurse Umane



,,În slujba oamenilor”


Nr. 8300/12.05.2022                                                                                                                          
RAPORT DE SPECIALITATE
la proiectul de hotărâre privind modificarea și aprobarea Statului de Funcții al Direcției de Asistență Socială a Municipiului Timișoara

Direcţia de Asistenţă Socială a Municipiului Timișoara este serviciul public de interes local, înfiinţat prin HCLMT nr. 218/27.06.2017, cu personalitate juridică, care funcţionează sub autoritatea Consiliului Local al Municipiului Timișoara.

În prezent, Organigrama, Statul de funcții și Regulamentul de organizare și funcționare ale Direcției de Asistență Socială a Municipiului Timișoara sunt aprobate prin Hotărârea Consiliului Local nr. 340/28.09.2021.

I. Promovarea personalului încadrat debutant în grad profesional imediat superior.
·  În conformitate cu prevederile  Art.  45^1  din  H.G. nr. 286/2011 Regulamentul cadru privind stabilirea principiilor generale de ocupare a unui post vacant sau temporar vacant corespunzător funcţiilor contractuale şi a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, cu modificările și completările ulterioare,  Persoanele încadrate în funcţii contractuale de debutant vor fi promovate, prin examen, la sfârşitul perioadei de debut stabilite în condiţiile legii, în gradul profesional  imediat superior, în baza unui  referat de evaluare întocmit de şeful ierarhic şi aprobat de conducătorul autorităţii sau instituţiei publice.  
· În sensul celor  mai sus menționate, conducătorul instituției a emis   Dispoziția nr. 353/04.04.2022 prin care a fost constituită  comisia de examinare  și de soluţionare a contestaţiilor la examenul de promovare în grad profesional imediat superior, organizat în data de 19.04.2022 pentru personalul contractual  încadrat debutant la serviciile din cadrul  Direcției de Asistență Socială a Municipiului Timișoara. Conform Raportului final de examen nr. 6939/21.04.2022 , un număr de 7 angajați – personal contractual încadrați debutanți au promovat în grad profesional imediat  superior celui deținut, motiv pentru care propunem transformarea următoarelor posturi, după cum urmează:

La Complexul  de Servicii "Sfântul Francisc" - Centrul de zi de consiliere și informare:

·  1  post de natură contractuală de execuție - educator debutant  (S) se transformă în educator (S)
·  1  post de natură contractuală de execuție – asistent social debutant se transformă în asistent social practicant  

La Complexul de servicii pentru persoane adulte cu dizabilitati - Management de  caz  persoane adulte cu dizabilitati
· 2 posturi de natură contractuală de execuție - asistent social debutant se transformă în asistent social practicant  

La Complexul de Servicii pentru Persoane Vârstnice Sf. Arh."Mihail si Gavril" -  Compartimentul  de ingrijire la domiciliu
· 1 post de natură contractuală de execuție – inspector de specialitate debutant se transformă în inspector de specialitate II 

· 1 post de natură contractuală de execuție – asistent social debutant se transformă în asistent social practicant             
La Centrul de socializare si petrecere a timpului liber ”Clubul pensionarilor”

· 1  post de natură contractuală de execuție - educator debutant  (M) se transformă în educator (M)
Ca urmare a  organizării și desfășurării examenului  de promovare în grad profesional imediat superior  se impune modificarea actualului stat de funcții aprobat prin HCLMT nr. 340/28.09.2021.
II. Modificare raporturi de serviciu. 

· Pornind de la necesitatea îmbunătățirii imaginii activității de asistență socială în comunitate, se impune extinderea activităților existente în cadrul Compartimentului Relații cu Publicul din structura instituției, în care să fie implicat personal care să dispună de expertiza necesară. Prin raportare la  statul  de funcții existent, precizăm că:  1 post  vacant de funcție publică de executie, consilier, clasa I, grad profesional superior  ID 474658 de la Compartimentul Relații cu Publicul va fi ocupat prin mutarea unui funcționar public de execuție de la Serviciul Strategii Programe,  cu respectarea categoriei, clasei și gradului profesional avut. Prin umare, la Serviciul Strategii Programe va deveni vacant 1 post de funcție publică de execuție – consilier, clasa I, grad profesional  superior  ID 474600, mutarea neafectând numărul de posturi existente în statul de funcții al celor două servicii.;
· 1 post vacant de natură contractuală de inspector de specialitate II (S) se mută  de la  Complexul de servicii pentru persoane adulte cu dizabilitati - Asistent personal al persoanei cu handicap grav la Serviciul Tehnic și Administrarea Patrimoniului, respectiv , 1  post vacant de natură contractuală de inspector de specialitate IA (S) se mută  de la Serviciul Tehnic și Administrarea Patrimoniului la Complexul de servicii pentru persoane adulte cu dizabilitati - Asistent personal al persoanei cu handicap grav, fără afectarea numărului de posturi existente în organigramă;
· 1 post ocupat de natură contractuală de asistent medical (PL) se mută de la Servicii de management de caz pentru  Copii și  Familie -  Prevenirea separarii copilului de familie la Complexul de servicii pentru persoane varstnice  Sf. Mihail si Gavril - Compartiment  de ingrijire la domiciliu, respectiv,  1 post vacant de natură contractuală de asistent medical principal (PL) se mută de la la Complexul de servicii pentru persoane varstnice  Sf. Mihail si Gavril - Compartiment  de ingrijire la domiciliu la Servicii de management de caz pentru  Copii și  Familie -  Prevenirea separarii copilului de familie, cu păstrarea numărului de posturi existente în organigramă.

III.   Transformare post vacant de natură contractuală.
·  1 post vacant de natură contractuală de îngrijitor, studii generale de la  Serviciul Administrativ  să fie transformat în 1 post vacant de natură contractuală de inspector de specialitate debutant, studii superioare, datorită complexității și volumului mare al activităților existente.
IV. Stabilirea nivelului salariului de bază pentru funcția  publică de execuție - consilier, clasa I, grad profesional debutant.
·  Prin  H.C.L.M.T .nr.  473/2017, completată de  H.C.L.M.T. nr. 579/2019 a fost aprobată Anexa prin care s-a stabilit nivelul  salariilor de bază pentru personalul din cadrul Direcţiei de Asistenţă Socială a Municipiului Timişoara - familia ocupaţională ,, Administraţie", - conform Ordonanţei de Urgenţă nr. 91/2017 pentru modificarea şi completarea Legii-cadru nr. 153/2017 privind salarizarea personalului plătit din fonduri publice.
· Facem mențiunea că în Anexa mai sus amintită, nu este  stabilit nivelul salariului pentru funcția de consilier, clasa I, grad profesional debutant corespunzător gradațiilor de vechime de la unu la cinci,  fiind stabilit salariul doar pentru gradația de vechime 0.  În acest sens,  propunem completarea Anexei la H.C.L.M.T. nr. 473/2017, prin adăugarea gradațiilor de vechime mai sus precizate  la funcția publică de execuție - consilier, clasa I, grad profesional debutant, cu  nivelul de salarizare corespunzător, după cum urmează: 
	Nr crt
	Denumire funcție
	Nivel studii
	Clasa
	Grad profesional
	Gradația de vechime
	    Salarii 

	1
	Consilier /consilier juridic/consilier achiziții publice
	S
	I
	Debutant
	0
	4530 – stabilit prin HCLMT nr. 473/2017

	
	
	
	
	
	1
	4682

	
	
	
	
	
	2
	4750

	
	
	
	
	
	3
	4850

	
	
	
	
	
	4
	4950

	
	
	
	
	
	5
	5050


IV. a. În statul de funcții al Direcției de Asistență Socială a Municipiului Timișoara la Complexul de Servicii pentru victimele violenței domestice și agresori - Centrul de consiliere pentru prevenirea si combaterea violenței în familie se regăsește funcția de natură contractuală – consilier juridic pentru care nu avem stabilit nivelul salariului. În sensul celor prezentate, propunem stabilirea salariului pentru funcția de consilier juridic – personal contractual prin raportare   la nivelul cuantumului salariilor stabilite pentru funcțiile  publice de executie de consilier /consilier juridic/consilier achiziții publice, structurate pe cele patru grade profesionale.
V.Ierarhizarea posturilor
Prin HCLMT nr. 90 din 16.03.2022 privind aprobarea organizării şi statului de funcţii pentru aparatul de specialitate al Primarului Municipiului Timișoara, au fost aprobați coeficienții de ierarhizare a posturilor din cadrul aparatului de specialitate al Primarului Municipiului Timișoara. 

La nivelul Direcției de Asistență Socială a Municipiului Timișoara, în anexa nr. 3, au fost stabiliți coeficienții de ierarhizare a posturilor, cu valori cuprinse între nivelul minim impus de lege de 1,00 (corespunzător salariului minim pe economie) și nivelul maxim stabilit de legiuitor la nivelul viceprimarului luându-se în considerare următoarele elemente: 
· coeficienții stabiliți pentru funcțiile de demnitate publică prevazuti în anexa nr. IX la Legea nr. 153/2017;

· nomenclatorul funcțiilor necesare desfășurării activităților specifice fiecărei instituții sau autorități a administratiei publice locale precum ierarhia funcțiilor care sunt prevăzute în anexa nr. VIII, cap.I, lit A, pct. III și cap II, lit A, pct IV din Legea nr. 153/2017;
· criteriile generale pentru ierarhizarea posturilor stabilite prin Legea nr. 153/2017;
· respectarea principiului ierarhizării este obligatorie atât pe verticală cât și pe orizontală în cadrul aceluiași domeniu în funcție de complexitatea și importanța muncii desfășurate.
Pentru funcțiile publice de conducere existente în statul de funcții al Direcției de Asistență Socială a Municipiului Timișoara, au fost stabilite 2 grade cu nivele de coeficienți de ierarhizare corespunzătoare.

Potrivit art. 19 din Legea nr. 153/2017, salariul de bază pentru funcțiile de conducere se stabilește de către conducătorul instituției publice în raport cu responsabilitatea, complexitatea și impactul deciziilor impuse de atribuțiile corespunzătoare activității desfășurate.  
În concluzie, modificările descrise nu afectează numărul de  posturi existente în statul de funcții al Direcției de Asistență Socială a Municipiului Timișoara, aprobat prin HCLMT nr. 340/2021.  
Raportat la cele invocate,
PROPUNEM
1. modificarea și aprobarea  Statului de funcții al Direcţiei de Asistenţă Socială a Municipiului Timişoara, conform Anexei nr.1  
2. completarea Anexei la H.C.L.M.T .nr.  473/2017,  privind stabilirea salariilor de bază pentru personalul din cadrul Direcţiei de Asistenţă Socială a Municipiului Timişoara - familia ocupaţională ,, Administraţie", conform Anexei nr.2  
3. aprobarea coeficienților de ierarhizare a posturilor din cadrul Direcţiei de Asistenţă Socială a Municipiului Timişoara, conform Anexei nr. 3  
DIRECTOR GENERAL

ESZTERO EMESE
Șef Serviciu Resurse Umane                                                                                       Întocmit,                                                                                                                       

      Stoia Laura Alina                                                                                           consilier gr. superior

                                                                                                                              Stîngu Georgeta

Prezentul document circulă fără ștampilă, conform prevederilor art. V din O.G. nr. 17/2015.


*Sediu administrativ: Str. Ioan Plavosin Nr. 21 Tel: 0356/416050 Fax: 0356/416049 

Sediu social: Bulevardul Regele Carol I, nr.10 Tel/fax 0256/220583
e-mail: dastimisoara@gmail.com

